पीटीईटी के लिए राज्यभर से 2 लाख आवेदन
पीटीईटीआैर बीएबीएड बीएससीबीएड प्रवेश परीक्षा के लिए राज्यभर से अब तक 2 लाख अभ्यर्थियों द्वारा ऑनलाइन आवेदन किया जा चुका है। 20 मार्च इसकी अंतिम तिथि है। अभ्यर्थी ऑनलाइन फार्म भरकर ऑनलाइन परीक्षा शुल्क जमा करवा सकते हैं, इसके लिए डेबिट-क्रेडिट कार्ड .या फिर नेटबैंकिंग की सुविधा है। ई-मित्र के माध्यम से नकद राशि 23 मार्च तक जमा करवाई जा सकती है। आवेदन पत्र भरने संबंधी विस्तृत दिशा निर्देश वेबसाइट पर उपलब्ध हैं।
पीटीईटी समन्वयक प्रो. बीपी सारस्वत ने बताया कि राज्य के सभी बीएड कॉलेजों को निर्देशित किया गया था कि वे अपने-अपने कॉलेजों में अभ्यार्थियों की सुविधा के लिए हैल्पलाइन सेंटर खोलें, इसी अनुपालना कर सभी कॉलेजों ने हैल्पलाइन शुरू कर दी हैं। पीटीईटी बीएससीबीएड बीएबीएड में लगभग 95000 सीटों पर प्रवेश के लिए 14 मई को लिखित परीक्षा आयोजित करवाई जाएगी। प्रो. सारस्वत ने बताया कि पहली बार राज्य सरकार ने अपवर्ड मूवमेंट की सुविधा दी है। ऑनलाइन काउंसलिंग से प्रवेशित अभ्यर्थियों को अपवर्ड मूवमेंट की सुविधा प्रदान की गई जाएगी। गत वर्षों तक अभ्यर्थियों को एक बार आवंटित महाविद्यालय में अपवर्ड मूवमेंट करने की कोई सुविधा उपलब्ध नहीं होती थी। अभ्यर्थियों के हितों को ध्यान में रखते हुए इस वर्ष यह सुविधा उपलब्ध करवाई गई है। इस सुविधा के तहत अभ्यर्थियों को यदि उसके द्वारा दिए गए विकल्पों में से पूर्व के विकल्पों में स्थान रिक्त होता है, तो वह उस महाविद्यालय के लिए अपवर्ड मूवमेंट का चयन कर सकता है।
....तो फिर यहां करें संपर्क
परीक्षाशुल्क मात्र 500 रुपए है। अभ्यर्थियों को आवेदन पत्र भरने में किसी प्रकार की परेशानी नहीं हो इसके लिए हैल्पलाइन प्रारंभ की गई है। जिसमें अभ्यर्थी कार्यालय के दूरभाष नंबर 0145- 2787083 या फिर हैल्पलाइन 7340610702 पर फोन करके भी अपनी समस्याओं का निराकरण कर सकते हैं।
रोजगार की अपार संभावनाआें का दावा
प्रो.सारस्वत ने बताया कि वर्तमान में बीएड करने वाले अभ्यर्थियों के लिए रोजगार के सबसे अधिक अवसर उपलब्ध हैं। शिक्षक प्रशिक्षण प्राप्त अभ्यर्थी राजस्थान सरकार की सेवा के अतिरिक्त निजी शिक्षण संस्थानों में भी शिक्षक के लिए पात्र होते हैं। शिक्षकों के हजारों पद राजकीय विद्यालयों में रिक्त हैं, जिनकी भर्ती के लिए राज्य सरकार रिक्त पदों पर समय-समय पर भर्तियां निकालती है।
परीक्षा 14 मई को
hin_Deva hin_Deva hin_Deva hin_Deva hin_Deva hin_Deva hin_Deva hin_Deva